t 2] 
terras, hoc respectu incognitas, usque ante aliquot annos pertinebat 
Archipelagus Indiae orientalis et hodie adhuc Guiana Batava. Conati 
sumus hiatum implere, quod attinet muscos frondosos prioris regionis. 
Nunc vero muscos Surinamenses novis additamentis illustrare solliciti 
fuimus, quorum maximam partem ex herbario Splitgerberiano, tamquam 
e fonte uberrimo Florae Guianensis hausimus. 
Inter muscos Surinamenses hujus in Academia Lugduno-Batava asser- 
vati herbarii nonnullae species desiderabantur, quae ab aliis peregri- 
natoribus in hac possessione Neerlandica repertae sunt quasque doctis- 
simus C. Mürrzn, tum in Z»saea 1848, p. 181 (sub titulo Plantae 
Kegelianae Surinamenses), tum in Synopsi sua Muscorum frondosorum 
deinceps descripsit. Has, licet a nobis non visas, in enumeratione nostra 
Suscepimus, at asterisco indicavimus. Praeterea herbarium Clarissimi 
F. A. W. Miqvzz, nobis liberaliter communicatum, supplementa egregia 
suppeditavit. 
Prodromo nostro Florae Bryologicae Surinamensis addimus pugillum 
specierum novarum florae bryologicae Venezuelanae, sive descriptiones - 
et delineationes quorumdam Muscorum novorum, quos eruimus e col- 
lectione a viro doctissimo P. W. KonrHars in Venezuela composita et 
ex altera, quam benevole nobis misit vir nobilissimus R. vAN LANSBERGEN. 
Ambae regiones, Guiana batava et Venezuela, nobis largitae sunt 
praestantissima scientiae augmenta. Inter haec duo prae caeteris nobis 
insignia videntur. Prior enim regio nobis obtulit alteram speciem ge- 
neris 4r/hrocorm:, olim a nobis in Muscis frondosis Archipelagi Indici 
constituti et cognomine summi Bryologi Scmrwzmi insigniti; posterior 
alteram speciem generis Campylostelii, cujus unica tantummodo species 
eaque europeana, C. saaicoía dicta, cognita erat. 
